Morten Hegseth

Morten Hegseth Riiber (født 26. februar 1986 i Levanger i Norge) er en norsk journalist fra Stjørdal. Han jobber i VGTV der han leder podkasten og talkshowet med samme navn; Harm & Hegseth sammen med Vegard Harm. Sammen vant de publikumsprisen under Gullruten 2019.

Bakgrunn og virke 
Riiber var deltaker i Big Brother i 2006, og har senere deltatt i flere tv-programmer, som 4-stjerners middag og Huskestue. Riiber skriver også kronikker for VG, og har blant annet skrevet om norske bloggeres sponsede Dubai-tur og programmet Jævla homo på NRK. Han er dommer i Skal vi danse på TV 2 fra sesong 17 i 2021.

Han giftet seg med finansmannen Anders Riiber i Trondheim 28. mai 2016.

Blant annet på grunn av sitt arbeid mot homoterapi ble han kåret til «Årets LHBT-person» av LHBT-nettstedet Gaysir. I 2019 produserte han også en serie for VGTV om såkalt konverteringsterapi i Norges religiøse miljø, som utløste en stor diskusjon rundt temaet.

I januar og februar 2020 jobbet han som programleder for sesong 2 av det norske realityprogrammet Love Island på TV 2. På nyåret 2024 blir han igjen programleder for sesong 3 av programmet.
Sammen med Sigrid Bonde Tusvik var Hegseth programleder for Gullruten sendingen i juni 2020 og mai 2021.

Hegseth var også deltaker i sesong 2 av TV 2s realityserie Kompani Lauritzen, som ble vist våren 2021. Hans første bok som barnebokforfatter, Tine og det magiske speilet, kom ut i august 2021.

Hegseth stilte som modell i programmet Portrettmesterskapet på NRK i 2023, der han ble portrettert av William Heimdal.

Bibliografi

Referanser

Eksterne lenker 
 
 

Norske journalister
Personer fra Stjørdal kommune
Vinnere av Gullrutens publikumspris
Norske Big Brother-deltakere
Skal vi danse-dommere
LHBT i Norge